rejauldu/bengali-wikipedia huggingface dataset:
ড্যামিয়েন উইলিয়াম ফ্লেমিং (; জন্ম: ২৪ এপ্রিল, ১৯৭০) পশ্চিম অস্ট্রেলিয়ার বেন্টলি এলাকায় জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। তন্মধ্যে, অভিষেক টেস্টেই তিনি হ্যাট্রিক করার বিরল গৌরবের অধিকারী হন। এছাড়াও, ‘ফ্লেমো’ ডাকনামে পরিচিত ড্যামিয়েন ফ্লেমিং ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের পক্ষে খেলতেন।   খেলোয়াড়ী জীবন  ৭৮টি প্রথম-শ্রেণীর ক্রিকেটে ভিক্টোরিয়ার পক্ষে খেলে ২৫৮ উইকেট লাভ করেন। ১৯৮৯-৯০ মৌসুমে পশ্চিম অস্ট্রেলিয়ার বিপক্ষে অভিষেক প্রথম-শ্রেণীর ক্রিকেটে ৬/৩৭ পান।  ১৯৯৪ থেকে ২০০১ সালের মধ্যবর্তী সময়কালে ২০ টেস্ট ও ৮৮ ওডিআইয়ে অংশগ্রহণ করেন। স্টিভ ওয়াহ ও রিকি পন্টিংয়ের নেতৃত্বাধীন অস্ট্রেলিয়া দলের অন্যতম সদস্য ছিলেন তিনি। টেস্টে উইকেট প্রতি ২৫.৮৯ রান দিয়ে ৭৫ উইকেট তুলে নেন। তন্মধ্যে তার সেরা বোলিং পরিসংখ্যান ছিল ৫/৩০। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে টেস্ট অভিষেকেই হ্যাট্রিক করেছেন ফ্লেমিং। বাদ-বাকী দু’জন হচ্ছেন - মরিস অলম ও পিটার পেথেরিক। রাওয়ালপিন্ডিতে স্বাগতিক পাকিস্তানে বিপক্ষে অনুষ্ঠিত টেস্টের দ্বিতীয় ইনিংসে সেলিম মালিকের তৃতীয় উইকেট নিয়ে দুই ইনিংসে তার হ্যাট্রিক সম্পন্ন হয়।http://www.espncricinfo.com/ci/content/story/153252.html   অবসর  আঘাতজনিত কারণে তার খেলোয়াড়ী জীবনকে সংক্ষিপ্ত করতে হয় ও অবসর নিতে বাধ্য হন তিনি। ২০০৩ সালে সকল স্তরের ক্রিকেট থেকে অবসর নেন। এরপর তিনি অস্ট্রেলীয় ক্রিকেট একাডেমির প্রধান কোচ হিসেবে মনোনয়ন দেয়া হয়। এছাড়াও তিনি আন্তর্জাতিক ও ঘরোয়া শেফিল্ড শিল্ডের খেলায় ধারাভাষ্যকারের দায়িত্ব পালন করেন। বিল উডফুল, কিথ মিলার ও ক্ল্যারি গ্রিমেটের সাথে তাকেও বিংশ শতকের সাউথ মেলবোর্ন ক্রিকেট ক্লাবের অন্যতম সদস্য হিসেবে মনোনীত করা হয়।   তথ্যসূত্র    আরও দেখুন   মরিস অলম  ব্রেন্ডন জুলিয়ান  ১৯৯৬ ক্রিকেট বিশ্বকাপ  অস্ট্রেলিয়া জাতীয় ক্রিকেট দল   বহিঃসংযোগ       বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেট কোচ বিষয়শ্রেণী:অস্ট্রেলীয় ক্রিকেট ধারাভাষ্যকার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয় বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:পশ্চিম অস্ট্রেলিয়ার ক্রীড়াব্যক্তিত্ব বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:সাউথ মেলবোর্নের ক্রিকেটার বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বাশানাবাদ আফগানিস্তানের উত্তর-পূর্বাঞ্চলীয় এলাকার বাদাখশন প্রদেশের বাহারক জেলার একটি গ্রাম।  ভৌগোলিক অবস্থান গ্রামটি তাজিকিস্তান সীমান্তের নিকটে অবস্থান করছে যেখানে পশ্চিমে ইশকাসিম শরণার্থী শিবিরে রয়েছে এবং বাহার জেলা রাজধানী থেকে কোকচা নদী নিচের দিকে অবস্থান করছে। বাশানাবাদ এর পূর্বাঞ্চলীয় এলাকায় কোকচা নদীর মিলনস্থল এবং পূর্বে গ্রামটির মধ্য দিয়ে অন্য আরেকটি নদী প্রবাহিত হয়েছে।Satellite map at Maplandia.com গ্রামেটির পূর্ব দিকে একটি ছোট লেক রয়েছে।  পার্শ্ববর্তী গ্রামগুলির মধ্যে রয়েছে কাশখানা মিয়ানা, চেশমা আবাক এবং কোকচা। এছাড়া পেযে়্ এবং সুফিয়ান এবং উমোল ভিতরে এবং বাইরে অবস্থান করছে।  আরো দেখুন  বাদাখশন প্রদেশ  তথ্যসূত্র  বহিঃসংযোগ Maplandia.com  থেকে প্রশাসনিক মানচিত্র  বিষয়শ্রেণী:বাদাখশন প্রদেশের জনবহুল এলাকা
রাজ ভাদগামা ভারতের মুম্বাইয়ের একজন আল্ট্রাম্যারাথন দৌড়বিদ   কর্মজীবন  ভাদগামা  দৌড়ে ভারত জুড়ে ১০০০০ কিমি ভারথন দৌড়ানোর সিদ্ধান্ত নিয়েছিলেন ২০১৪ সালে ভারত জুড়ে ১৬৫ দিনে  তিনি ব্যাডওয়াটার আল্ট্রাম্যারাথনেও শেষ পর্যন্ত দৌড়েছেন,  সময় নিয়েছিলেন ৪৪ ঘন্টা ৩৭ মিনিট ৩৯ সেকেন্ডে    তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের মল্লক্রীড়াবিদ বিষয়শ্রেণী:পুরুষ আলট্রাম্যারাথন দৌড়বিদ বিষয়শ্রেণী:ভারতীয় পুরুষ দূরপাল্লার দৌড়বিদ বিষয়শ্রেণী:ভারতীয় আলট্রাম্যারাথন দৌড়বিদ বিষয়শ্রেণী:ভারতীয় পুরুষ ম্যারাথন দৌড়বিদ
ইরানি মসজিদ ( ইমাম হুসেন মসজিদ নামেও পরিচিত) দুবাইয়ের সাতওয়াতে অবস্থিত ইরানি সম্প্রদায়ের একটি প্রতিষ্ঠিত শিয়া মসজিদ। থাম্ব|ইরানি মসজিদ, সাতওয়া থাম্ব|জুমিরাহ মসজিদ এটি জুমিরাহ মসজিদ থেকে কিছুটা দূরে আল ওয়াসল সড়কে অবস্থিত। এর স্থাপত্যটি রাস্তা বরাবর ইরানি হাসপাতালের বাইরের অংশের মতো অর্ধ-ফাতিমিড এবং পারস্য স্থাপত্যে আদলে অনুপ্রাণিত হয় ভবনের বহির্ভাগ এবং গম্বুজটি ঐতিহ্যবাহী নীল টালি দিয়ে আবৃত করা হয়েছে। মসজিদটি ২,৫০০ বর্গমিটার এলাকা নিয়ে গঠিত এবং ১৯৭৯ সালে ইরানি রেড ক্রিসেন্টের সহায়তায় নির্মিত হয়। মসজিদটিতে বেশ কয়েকটি অভ্যন্তরীণ হল এবং কক্ষ রয়েছে এবং এতে আরবি, ফারসি, উর্দু এবং ইংরেজি সহ বিভিন্ন বিষয় এবং ভাষার ১৪,০০০ টিরও বেশি বইসহ একটি গ্রন্থাগার রয়েছে। অমুসলিম দর্শনার্থীদের উন্মক্ত রাখার সময়ে মসজিদে শেখ মোহাম্মদ সাংস্কৃতিক বিচারবিশ্লেষণ কেন্দ্র চার সাপ্তাহিক সফর পরিচালনা করে।   আরও দেখুন   সংযুক্ত আরব আমিরাতে ইসলাম  সংযুক্ত আরব আমিরাতের মসজিদের তালিকা  ইরানি মসজিদ, বুর দুবাই   তথ্যসূত্র   বিষয়শ্রেণী:দুবাইয়ের মসজিদ বিষয়শ্রেণী:সংযুক্ত আরব আমিরাতের মসজিদ
আসাদ ভোপালি (জন্ম: আসাদুল্লাহ খান; ১০ জুলাই ১৯২১ - ৯ জুন ১৯৯০) একজন ভারতীয় কবি ও গীতিকার। গুলজার ও শৈবাল চ্যাটার্জি সম্পাদিত এনসাইক্লোপিডিয়া অব হিন্দি সিনেমা-য় তাকে "হিন্দি চলচ্চিত্রের গীতে অবদান রাখা অল্প কয়েকজনের একজন" হিসেবে উল্লেখ করে। তিনি ম্যায়নে প্যায়ার কিয়া (১৯৮৯) চলচ্চিত্রের "দিল দিওয়ানা" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। তার রচিত অন্যান্য জনপ্রিয় গান হল "অ্যায় মেরে দিল-এ-নাদাঁ", "হাম তুম সে জুদা হো কে", "ও জব ইয়াদ আয়ে", ও "হাসতা হুয়া নূরানি চেহরা"। ১৯৯৫ সালে মরণোত্তর তার কবিতার সংকলন রোশনি, ধুপ, চান্দনি" প্রকাশিত হয়।   প্রারম্ভিক জীবন  আসাদ ভোপালি ১৯২১ সালের ১০ই জুলাই তদানীন্তন ব্রিটিশ ভারতের ভোপাল রাজ্যের (বর্তমান মধ্যপ্রদেশ, ভারত) ভোপালে জন্মগ্রহণ করেন। তার প্রকৃত নাম আসাদুল্লাহ খান। তার পিতা মুনশি আহমেদ খান আরবি ও ফার্সি ভাষার শিক্ষক ছিলেন। আসাদ তার পিতামাতার জ্যেষ্ঠ সন্তান। তার ছোট ভাই কামার জামালি একজন উর্দু ভাষার কবি।   কর্মজীবন  চলচ্চিত্র প্রযোজক যুগল ফজলি ভ্রাতৃদ্বয় আসাদকে আবিষ্কার করেন। ভারত বিভাজনের পর তাদের নির্মাণাধীন দুনিয়া চলচ্চিত্রের গীতিকার আরজু লখনবি নবগঠিত পাকিস্তানে চলে গেলে, তারা একজন নতুন গীতিকারের খোঁজ করছিলেন। ১৯৪৯ সালের ৫ই মে ভোপাল টকিজে এক মুশায়রায় ভোপালির আবৃতি শোনে তারা মুগ্ধ হন এবং তাকে বোম্বেতে আসার আমন্ত্রণ জানান। ১৯৪৯ সালের ১৮ই মে ২৮ বছর বয়সে ভোপালি হিন্দি চলচ্চিত্রে গীতিকার হিসেবে কাজ করতে বোম্বেতে পাড়ি জমান। ভোপালি দুনিয়া চলচ্চিত্রের দুটি গান লিখেন। এরপর তিনি বি. আর. চোপড়ার আফসানা (১৯৫১) এবং বাবুভাই মিস্ত্রী পরিচালিত ও লক্ষ্মীকান্ত-প্যায়ারেলাল সুরারোপিত পারসমণি (১৯৬৩) চলচ্চিত্রের গান লিখেন।ম্যায়নে প্যায়ার কিয়া (১৯৮৯) তার কর্মজীবনের অন্যতম সফল চলচ্চিত্র। এই চলচ্চিত্রের "আয়ে মৌসম দোস্তি কি" ও "দিল দিওয়ানা" গান দুটি "রঙ্গময়" ও "অপূর্ব সুর"-এর জন্য জনপ্রিয়তা লাভ করে। ভোপালি দ্বিতীয়োক্ত গানের জন্য শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন।   ব্যক্তিগত জীবন ও মৃত্যু  আসাদ ভোপালি দুইবার বিয়ে করেন। তার প্রথম স্ত্রী আয়েশা। তাদের দুই পুত্র ও ছয় কন্যা ছিল। তার দ্বিতীয় স্ত্রীর গর্ভে তার পুত্র গালিব আসাদ ভোপালি জন্মগ্রহণ করেন। গালিব একজন চলচ্চিত্রকার ও গীতিকার।  তিনি ১৯৯০ সালের ৯ই জুন বোম্বেতে মৃত্যুবরণ করেন।   পুরস্কার   ১৯৯০: শ্রেষ্ঠ গীতিকার - "দিল দিওয়ানা" (ম্যায়নে প্যায়ার কিয়া'')   তথ্যসূত্র    বহিঃসংযোগ     বিষয়শ্রেণী:১৯২১-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতীয় পুরুষ গীতিকার বিষয়শ্রেণী:ভারতের উর্দু ভাষার কবি বিষয়শ্রেণী:ভোপালের লেখক বিষয়শ্রেণী:মধ্যপ্রদেশের কবি বিষয়শ্রেণী:হিন্দি ভাষার কবি বিষয়শ্রেণী:হিন্দি ভাষার গীতিকার বিষয়শ্রেণী:হিন্দি ভাষার লেখক বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
২০২২–২৩ অস্ট্রেলিয়া ক্রিকেট দলের ভারত সফর দ্বারা নিচের যেকোনও একটি বোঝানো যেতে পারে:   ২০২২–২৩ অস্ট্রেলিয়া পুরুষ ক্রিকেট দলের ভারত সফর, ২০২২ সালের সেপ্টেম্বর, ২০২৩ সালের ফেব্রুয়ারি ও মার্চ মাসে ভারতে অস্ট্রেলিয়া পুরুষ ক্রিকেট দলের সফর  ২০২২–২৩ অস্ট্রেলিয়া নারী ক্রিকেট দলের ভারত সফর, ২০২২ সালের ডিসেম্বর মাসে ভারতে অস্ট্রেলিয়া নারী ক্রিকেট দলের সফর
বাংলাদেশ পুলিশ মুক্তিযুদ্ধ জাদুঘর হলো বাংলাদেশের রাজধানী ঢাকায় প্রতিষ্ঠিত একটি ঐতিহাসিক স্মারক সংগ্রাহক প্রতিষ্ঠান। ২০১৩ সালের ২৪ মার্চ এটি সর্বসাধারণের প্রবেশের জন্য উন্মুক্ত করে দেয়া হয়।। খ্যাতিমান পুলিশ কর্মকর্তা হাবিবুর রহমান (বর্তমানে বাংলাদেশ পুলিশ এর অতিরিক্ত আইজিপি এবং ট্যুরিস্ট পুলিশ এর প্রধান কার্যনির্বাহক, ভূতপূর্ব ঢাকা রেঞ্জ ডিআইজি) এর উদ্যোগ এ এটি প্রতিষ্ঠিত হয়। এটি রাজারবাগ পুলিশ লাইন এ অবস্থিত।রাজারবাগের জাদুঘরে মুক্তিযুদ্ধের স্মারক   ইতিহাস  এই স্মারক জাদুঘরটি প্রথমাবস্থায় ২০১৩ সালের ২৪ মার্চ তারিখে রাজারবাগ পুলিশ লাইনসের টেলিকম ভবনে স্থাপন করা হয়। পরবর্তীতে ২০১৭ সালের ২৩ জানুয়ারি তারিখে "জাতীয় পুলিশ সপ্তাহ ২০১৭"-এর উদ্বোধনের দিন প্রধানমন্ত্রী শেখ হাসিনা পুলিশ স্মৃতিস্তম্ভের ঠিক পাশেই নব-নির্মিত জাদুঘর ভবনের উদ্বোধন করেন।   প্রদর্শিত স্মারক  জাদুঘরটিতে মুক্তিযুদ্ধের সময় পুলিশ সদস্যদের ব্যবহূত রাইফেল, বন্দুক, মর্টারশেল, হাতব্যাগ, টুপি, চশমা, মানিব্যাগ, ইউনিফর্ম, বেল্ট, টাই, স্টিক, ডায়েরি, বই, পরিচয়পত্র, কলম, মেডেল, বাঁশি, মাফলার, জায়নামাজ, খাবারের প্লেট, পানির মগ, পানির গ্লাস, রেডিও, শার্ট, প্যান্ট, র‍্যাংক ব্যাজসহ টিউনিক সেট, ক্যামেরা, পাসপোর্ট, ড্রাইভিং লাইসেন্স, লোহার হেলমেট, হ্যান্ড মাইক, রক্তভেজা প্যান্ট-শার্ট, দেয়ালঘড়ি, এমএম রাইফেল, মর্টার, মর্টার শেল, সার্চ লাইট, রায়ট রাবার শেল, রিভলবার, এলএমজি, মেশিনগান, এমএম এলএমজি, বোর রিভলবার, রাইফেল, বোর শটগান, এমএম এসএমজিসহ বিবিধ স্মারক।   আরও দেখুন   মুক্তিযুদ্ধ জাদুঘর।   তথ্যসূত্র   বিষয়শ্রেণী:মুক্তিযুদ্ধের স্মারক বিষয়শ্রেণী:ঢাকার জাদুঘর বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৩-এ প্রতিষ্ঠিত জাদুঘর বিষয়শ্রেণী:বাংলাদেশের ইতিহাস জাদুঘর বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:বাংলাদেশ পুলিশ
থাম্ব|Green-Tao Theorem with Endre Szemeredi by Oliver Sin, acrylics and oil pastels on canvas, সংখ্যাতত্ত্বে গ্রীন-টাও থিওরেম প্রমাণ করেছেন বেন গ্রীন এবং টেরেন্স টাও যুগ্মভাবে, ২০০৪ সালে।. এই উপপাদ্য বলে যে, মৌলিক সংখ্যার ধারা অবাধভাবে পাটিগণিতীয় প্রগ্রমণে পাওয়া যেতে পারে। অন্য কথায়, kটি পদ নিয়ে পাটিগণিতীয় প্রগ্রমণ থাকবে, যেখানে k যেকোনো একটি স্বাভাবিক সংখ্যা। এই প্রমাণটি Szemerédi's theorem এর বর্ধিত রূপ।  ২০০৬ সালে টেরেন্স টাও এবং টামার জিগনার বহুপদী প্রগমণকে বর্ণনা করতে এই ফল ব্যবহার করেছিলেন।.   সংখ্যাতাত্ত্বিক কাজ    আরো দেখুন    তথ্যসূত্র   বিষয়শ্রেণী:র‍্যামসে সূত্র বিষয়শ্রেণী:যোগবোধক সংখ্যাবাচক সূত্র বিষয়শ্রেণী:মৌলিক সংখ্যাবিষয়ক সূত্র
ডেভিড অ্যালান ব্রমলি একজন কানাডিয়ান-আমেরিকান পদার্থবিদ, একাডেমিক প্রশাসক এবং মার্কিন প্রেসিডেন্ট জর্জ এইচ ডব্লিউ বুশের বিজ্ঞান উপদেষ্টা ছিলেন।    জীবনী  ব্রমলি ১৯২৬ সালের ৪ মে কানাডার অন্টারিওতে জন্মগ্রহণ করেন। তিনি কুইন্স বিশ্ববিদ্যালয় থেকে ১৯৪৯ সালে ব্যাচেলর অব সাইয়েন্স এবং ১৯৫০ সালে মাস্টার অব সায়েন্স ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯৫২ সালে মাস্টার অব সায়েন্স এবং পিএইচডি ডিগ্রি অর্জন করেন।  তিনি রোচেস্টার বিশ্ববিদ্যালয়ে ১৯৫২ থেকে ১৯৫৩ সাল পর্যন্ত ইন্সট্রাক্টর এবং ১৯৫৩ থেকে ১৯৫৪ সাল পর্যন্ত সহকারী অধ্যাপক হিসেবে কর্মরত ছিলেন। তিনি ১৯৬০ সালে ইয়েল বিশ্ববিদ্যালয় এ পদার্থবিজ্ঞানের সহযোগী অধ্যাপক হিসেবে যোগদান করেন। তিনি ১৯৬১ সালে অধ্যাপক নিযুক্ত হন এবং ১৯৬০ থেকে ১৯৬৩ সাল পর্যন্ত হেভী আয়ন অ্যাক্সিলারেটর ল্যাবের সহযোগী পরিচালক হিসেবে দায়িত্ব পালন করেন। তিনি ১৯৭০ থেকে ১৯৭৭ সাল পর্যন্ত পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন। তিনি ১৯৯৭ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন।   সম্মাননা ও পুরস্কার   ন্যাশনাল মেডেল অব সায়েন্স, ১৯৮৮   সম্মানসূচক ডিগ্রি    তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০০৫-এ মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:কানাডীয় পদার্থবিজ্ঞানী বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের শিক্ষক
নিম্নলিখিত তালিকাটি আফ্রিকার চলচ্চিত্রের একটি তালিকা। এটি দেশ অনুযায়ী বর্ণানুক্রমে সাজানো হয়েছে।      আলজেরিয়া    ইরিত্রিয়া   বছর শিরোনাম পরিচালক ধরন টীকা  ডাগমে হিওয়েট      ফেতিহে দো কিমর আওয়েকি     হিদ্রিদো হাদার     মেবেল      মেআন্তা      ওয়েটোটো      সিকতা সেমায়াত     ২০০১  হোয়াইট হোটেল  ডায়ান গ্রিফিন, টোবি সলভ্যাং  তথ্যচিত্র     ইথিওপিয়া    উগান্ডা    বছর শিরোনাম পরিচালক ধরন টীকা 2001  ABC Africa  Abbas Kiarostami  documentary  2006  Invisible Children   short documentary 2007  Divizionz   2010  Who Killed Captain Alex?  action film2011  Hello (2011 film)  short২০১৩ইন জাস্ট আওয়ার্সউসামা মুকওয়ায়াস্বল্পদৈর্ঘ্য চলচ্চিত্র2014  Bala Bala Sese  2015  Tiktok  short2013  In Just Hours  short   তথ্যসূত্র    বহিঃসংযোগ   African film  at the Internet Movie Database  African Media Program Database, Michigan State University Comprehensive database of more than 14,000 African films and videos  বিষয়শ্রেণী:আফ্রিকার পটভূমিতে চলচ্চিত্র বিষয়শ্রেণী:আফ্রিকায় ধারণকৃত চলচ্চিত্র বিষয়শ্রেণী:আফ্রিকান চলচ্চিত্রের তালিকা
নায়েব সুবেদার গুরুনাম সিং, এসি (১৮ আগস্ট ১৯৩৫ - ২৩ সেপ্টেম্বর ১৯৭৩) ভারতীয় সেনাবাহিনীতে একজন জুনিয়র কমিশন্ড  অফিসার জেসিও) ছিলেন। একটি মাইন বিস্ফোরণ তাঁর স্ব আত্মাহুতির জন্য তিনি ভারতের সর্বোচ্চ শান্তিকালীন সামরিক সম্মমাননা পুুরস্কার মরণোত্তর ভাবে অশোক চক্র ভূষিত হন   ।    জীবনের প্রথমার্ধ  নায়েব সুবেদার গুরনাম সিং এর জন্ম ১৯৩৫ সালের ১৮ আগস্ট পাঞ্জাবের অমৃতসর জেলার ভোলার গ্রামে। শ্রী তেজ সিং এর পুত্র, নায়েব সুবেদার গুরনাম সিং সামরিক কর্মীদের পরিবারের অন্তর্ভুক্ত ছিলেন। তিনি তাঁর সামরিক পরিবারের সদস্যদের দ্বারা প্রভাবিত হয়েছিলেন এবং শৈশবকাল থেকেই সেনাবাহিনীতে চাকরির ধারণা পোষণ করেছিলেন। নিজের জন্মস্থানে প্রাথমিক শিক্ষার পরে, তিনি সেনাবাহিনীতে যোগদানের জন্য নির্বাচিত হয়েছিলেন এবং শৈশবের স্বপ্ন অর্জনে খুশি হন।   সামরিক ক্যারিয়ার  ১৯৫৫ সালের ২৬ আগস্ট নায়েব সুবেদার গুরনাম সিং বোম্বে স্যাপার্সৈ নিয়োগের জন্য যোগদান করেন এবং প্রাথমিক প্রশিক্ষণের পরে সেপার পদে নিয়োগ পান। দুই বছর পর ১৯৫৭ সালের ১৯ জুলাই তিনি ডিপো ব্যাটালিয়নে (টি) পদে নিয়োগ পেয়েছিলেন। সাড়ে চার বছর কোম্পানির দায়িত্ব পালন করার পরে, তিনি ১৯৬২ সালের অক্টোবরে প্রশিক্ষণ ব্যাটালিয়নে নিযুক্ত হন। ১৯৭১ সালের ৫ জানুয়ারী, তিনি কয়েক বছর ধরে ২২ এবং ২৩ ফিল্ড সংস্থার সাথে দায়িত্ব পালন করার পরে পুনেতে " কলেজ অফ মিলিটারি ইঞ্জিনিয়ারিং " তে প্রশিক্ষক হিসাবে নিযুক্ত হন।   মাইন বিস্ফোরক  ১৯৭৩ সালের ২৩ শে সেপ্টেম্বর ওয়েলিংটনের ডিফেন্স সার্ভিসেস স্টাফ কলেজের পরিদর্শনকর্মী ও ছাত্র অফিসারদের জন্য কলেজ অফ মিলিটারি ইঞ্জিনিয়ারিংয়ের দ্বারা একটি ডেমোনস্ট্রশনের ব্যবস্থা করা হয়েছিল।এর একটি অংশ ছিল চার্জ লাইন মাইন ক্লিয়ারিংয়ের প্রকৃত গুলি, শত্রু মাইন ক্ষেত্রগুলি সাফ করার জন্য একটি বিস্ফোরক যন্ত্র, যা সম্প্রতি সেনাবাহিনীতে প্রবর্তিত হয়েছিল। নায়েব সুবেদার গুরনাম সিংকে এই বিস্ফোরক অভিযোগকে নকল যুদ্ধের পরিস্থিতিতে বরখাস্ত করার দায়িত্ব দেওয়া হয়েছিল এবং এই কাজের জন্য সাতটি স্যাপারের একটি দল তাকে সহায়তা করেছিল।  সিং যখন গুলি চালানোর জন্য চার্জ লাইন মাইন ক্লিয়ারিং স্থাপন এবং প্রস্তুত করার প্রক্রিয়া চালাচ্ছেন, তখন চার্জটির লেজ ইনিশিয়েটার  বদ্ধ হয়ে পড়েছিলেন। তিনি একবারে বুঝতে পেরেছিলেন যে পুরো বিস্ফোরকটি ১০ সেকেন্ডের মধ্যেই ফুঁসে উঠতে পারে। তাঁর কমান্ডের আওতাধীন পুরুষদের জীবনকে ঝুঁকির বিষয়টি বুঝতে পেরে তিনি তৎক্ষণাৎ তাদের নিরাপদ দূরত্বে দৌড়ানোর নির্দেশ দিয়েছিলেন এবং তিনি নিজেই ব্যক্তিগত সুরক্ষার বিষয়টি নিশ্চিত করতে কার্যনির্বাহী উদ্যোগককে নিরুৎসাহিত করার ঝুঁকিপূর্ণ কাজটিকে সম্পূর্ণরূপে অগ্রাহ্য করেন।  কিন্তু দুর্ভাগ্যক্রমে, তার সর্বোত্তম প্রচেষ্টা এবং দৃঢ়তা সত্ত্বেও, তিনি কয়েক সেকেন্ডের মধ্যে, তাঁর নিষ্পত্তি হয়ে বিস্ফোরণ রোধ করতে সক্ষম হননি। সেখানে একটি বিস্ফোরণ ঘটে এবং নায়েব সুবেদার গুরনাম সিংকে টুকরো টুকরো হয়েগিয়েছিলেন। সুতরাং, তাঁর আদেশে অন্যদের জীবন বাঁচাতে নায়েব সুবেদার গুরনাম সিংহ সর্বোচ্চ আত্মত্যাগ করেছিলেন।   অশোক চক্র পুরস্কারপ্রাপ্ত  প্রশংসনীয়  সাহস এবং দায়িত্ব পালনে নিবিড় নিষ্ঠার জন্য নায়েব সুবেদার গুরনাম সিংকে শান্তিকালীন দেশের সর্বোচ্চ বীরত্বের পুরস্কার অশোক চক্র দেওয়া হয়েছিল।   তথ্যসূত্র   বিষয়শ্রেণী:১৯৭৩-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:অশোক চক্র পদকপ্রাপ্ত বিষয়শ্রেণী:ভারতীয় সামরিক ব্যক্তি বিষয়শ্রেণী:অশোকচক্র
গোলাপী এখন ট্রেনে ১৯৭৮ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন আমজাদ হোসেন। এ ছবিতে অভিনয় করেছেন ববিতা, ফারুক, আনোয়ার হোসেন, রোজী সামাদ, আনোয়ারা, রওশন জামিল, এটিএম শামসুজ্জামান প্রমুখ। মস্কো ফিল্ম ফেস্টিভালে এই ছবির প্রদর্শনী হয়। সেসময় ছবিটি দেখে ভূয়সী প্রশংসা করেছিলেন মৃণাল সেনের মতো নির্মাতারা।  চলচ্চিত্রটি ১৯৭৮ সালের ৫ই সেপ্টেম্বর বাংলাদেশে মুক্তি পায়। এটি ৪র্থ জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ১১টি বিভাগে পুরস্কার লাভ করে। পরবর্তী কালে আমজাদ হোসেন এই ছবির দুটি অনুবর্তী পর্ব গোলাপী এখন ঢাকায় (১৯৯৫) ও গোলাপী এখন বিলাতে (২০১০) এবং একটি ডকুফিকশন গোলাপীরা এখন কোথায়? নির্মাণ করেন।  কাহিনি সংক্ষেপ  গাঁয়ের প্রভাবশালী ব্যক্তি মণ্ডল। তাঁর ছেলে মিলন পছন্দ করে দরিদ্র গায়েনের মেয়ে গোলাপীকে। একদিন মণ্ডলই গোলাপীর বিয়ের জন্য খোঁজ দেয় এক পাত্রের। কিন্তু বিয়েতে সাইকেল দিতে হবে। নিজের মনকে বশ করে গোপনে সাইকেলের টাকাটা দেয় মিলন। তবে শেষ পর্যন্ত ভেঙে যায় বিয়েটা। এ কারণে আত্মহত্যা করে গোলাপীর বাবা। দারুণ অভাবের মধ্যে পড়ে সংসার। এর হাল ধরতেই ট্রেনে চড়ে বিভিন্ন জায়গায় ঘুরে ঘুরে কাজ করে গোলাপী। গাঁয়ের মোড়লরা ভালো চোখে দেখে না গোলাপীর এ কাজ। যারা ট্রেনে কাজ করে গ্রাম থেকে তাদের বের করে দেওয়ার জন্য সালিস বসে।   অভিনয়ে   ববিতা - গোলাপী  ফারুক - মিলন  রোজী সামাদ - গোলাপীর মা  আনোয়ার হোসেন - গোলাপীর বাবা  আনোয়ারা - ময়না  এটিএম শামসুজ্জামান - মোড়ল  রওশন জামিল - বুড়ি  টেলি সামাদ - বঙ্গা  সাইফুদ্দিন - আড়তদার  তারানা হালিম - আলাপী  আব্দুল্লাহ আল মামুন - মানিক  কানু ভৌমিক   সঙ্গীত  আমজাদ হোসেনের লেখা অধিকাংশ গানের সুরকার হলেন আলাউদ্দিন আলী আর শিল্পী সৈয়দ আবদুল হাদী ও সাবিনা ইয়াসমীন। মূলত আমজাদ হোসেনের গান সৃষ্টিতে এই কয়েকজন মিলে একত্রে কাজ করতেন। এই ছায়াছবিতেও তার ব্যতিক্রম হয়নি। তবে গীতিকার হিসেবে গাজী মাজহারুল আনোয়ার, রফিকুজ্জামান ছিলেন। এই ছবির সংগীত পরিচালনা করেন আলাউদ্দিন আলী গীতিকার  সৈয়দ আব্দুল হাদী, সাবিনা ইয়াসমিন কণ্ঠ দেন সব গানে। এই ছবির গান গুলি হচ্ছে-   পুরস্কার  এই চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ চলচ্চিত্র হিসেবে পুরস্কার লাভ করে। এছাড়া এই চলচ্চিত্রের কলা-কুশলীবৃন্দও বিভিন্ন বিভাগে পুরস্কার লাভ করে। পুরস্কারের নাম বিভাগমনোনীতফলাফল৪র্থ জাতীয় চলচ্চিত্র পুরস্কারশ্রেষ্ঠ চলচ্চিত্র  গোলাপী এখন ট্রেনে  শ্রেষ্ঠ পরিচালক  আমজাদ হোসেন  শ্রেষ্ঠ সংলাপ রচয়িতা  আমজাদ হোসেন   শ্রেষ্ঠ পার্শ্বচরিত্রে অভিনেতা আনোয়ার হোসেন  শ্রেষ্ঠ পার্শ্বচরিত্রে অভিনেত্রী আনোয়ারা  শ্রেষ্ঠ সংগীত পরিচালক  আলাউদ্দিন আলী  শ্রেষ্ঠ গীতিকার  আমজাদ হোসেন  শ্রেষ্ঠ গায়ক সৈয়দ আব্দুল হাদী  শ্রেষ্ঠ গায়িকা সাবিনা ইয়াসমিন  শ্রেষ্ঠ চিত্রনাট্যকার আমজাদ হোসেন  শ্রেষ্ঠ চিত্রগ্রাহক (রঙ্গিন)  রফিকুল বারী চৌধুরী     তথ্যসূত্র   বহিঃসংযোগ      বিষয়শ্রেণী:১৯৭৮-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:আমজাদ হোসেন পরিচালিত চলচ্চিত্র বিষয়শ্রেণী:আমজাদ হোসেনের চিত্রনাট্য বিষয়শ্রেণী:আলাউদ্দিন আলী সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:১৯৭০-এর চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
অ্যাবেল স্মিথ নামে উল্লেখিত হতে পারেন:   অ্যাবেল স্মিথ (১৭১৭-১৭৮৮), ব্যাংকার এবং অ্যাল্ডবরো, সেন্ট আইভস এবং সেন্ট জার্মান্সের সংসদ সদস্য (১৭৭৪-১৭৮৮)  অ্যাবেল স্মিথ (১৭৪৮-১৭৭৯), নটিংহামের সংসদ সদস্য (১৭৭৮-১৭৭৯)  অ্যাবেল স্মিথ (১৭৮৮-১৮৫৯), মালমেসবারি, ওয়েন্ডওভার, মিডহার্স্ট এবং হার্টফোর্ডশায়ারের সংসদ সদস্য (১৮১০-১৮৪৭)  জন অ্যাবেল স্মিথ (১৮০২-১৮৭১), মিডহার্স্ট এবং চিচেস্টারের সংসদ সদস্য (১৮৩০-১৮৫৯ এবং ১৮৬৩-১৮৬৮)  অ্যাবেল স্মিথ (রাজনীতিবিদ, জন্ম ১৮২৯), হার্টফোর্ডশায়ার এবং হার্টফোর্ডের এমপি (অন্তরন্ত ১৮৫৪-১৮৯৮)  অ্যাবেল হেনরি স্মিথ (১৮৬২-১৯৩০), ক্রাইস্টচার্চের সংসদ সদস্য (১৮৯২-১৯০০) এবং হার্টফোর্ড (১৯০০-১৯১০)  বিষয়শ্রেণী:মানুষের নামের দ্ব্যর্থতা নিরসন পাতা
মাতেউস সান্তোস কারনেইরো কুনিয়া (, ; জন্ম: ২৭ মে ১৯৯৯; মাতেউস কুনিয়া নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, কুনিয়া ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন মাতেউস সান্তোস কারনেইরো কুনিয়া ১৯৯৯ সালের ২৭শে মে তারিখে ব্রাজিলের জোয়াও পেসোয়া (পারাইবা) জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কুনিয়া ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৪ ম্যাচে অংশগ্রহণ করে ২১টি গোল এবং দুইটি শিরোপা জয়লাভ করেছেন।  ২০২১ সালের ২রা সেপ্টেম্বর তারিখে, ২২ বছর, ৩ মাস ও ৬ দিন বয়সে, ডান পায়ে ফুটবল খেলায় পারদর্শী কুনিয়া চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় গাব্রিয়েল বারবোসার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে কুনিয়া সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২১  ৪  ০ ২০২২  ৪  ০ সর্বমোট  ৮  ০  তথ্যসূত্র  বহিঃসংযোগ                   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:হের্টা বিএসসির খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অলিম্পিক স্বর্ণপদক বিজয়ী ব্রাজিলীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:বুন্দেসলিগার খেলোয়াড় বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:সুইস সুপার লিগের খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:জার্মানিতে প্রবাসী ফুটবলার বিষয়শ্রেণী:লা লিগার খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:সুইজারল্যান্ডে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:জার্মানিতে ব্রাজিলীয় প্রবাসী ক্রীড়াবিদ বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:কুরিতিবা ফুটবল ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়